
Zagreb, 10. lipnja 2020. 


UPUTE ZA SPRJEČAVANJE I SUZBIJANJE EPIDEMIJE COVID-19 
VEZANO ZA RAD ŠKOLA RADI ISPRAVLJANJA NEGATIVNIH OCJENA I "PRODUŽNE" NASTAVE 
Vezno uz: 


Upute za sprječavanje i suzbijanje epidemije COVID-19 vezano za rad predškolskih ustanova i 
razrednu nastavu od 1. do 4. razreda te posebne razredne odjele i rad s djecom s teškoćama koja 
imaju pomoćnika u nastavi: 


https://www.hziz.hr/wp-content/uploads/2020/03/Upute_vrtici_skole.pd 


Dodatne preporuke za uprave vrtića i škola: 
https://www.hzjz.hr/wp- 


content/uploads/2020/03/Dodatne preporuke za vrtice i skole 22 05 2020.pdf 


Dodatno pojašnjenje: 
https://www.hzjz.hr/wp- 


content/uploads/2020/03/Pojasnjenje uputa djeca s teskocama 29 05.pdf 





Upoznavanje s uputama. Važno je da roditelji/skrbnici, učenici i djelatnici budu upoznati s ovim 
uputama. Telefonom ili na drugi primjeren način Uprava obavještava roditelje i učenike o 
sljedećem: 


* učenik ne treba doći u školu ako ima simptome akutne respiratorne bolesti (povišena 
tjelesna temperatura, kašalj, poteškoće u disanju, poremećaj osjeta njuha i okusa), te ako 
mu je izrečena mjera samoizolacije ili ako je učenik obolio od COVID-19. Učeniku se svaki 
dan kod kuće prije polaska u školu vrijednost izmjerene tjelesne temperature upisuje u 
bilježnicu, što nastavnik provjerava, 

e kod neodgodivih aktivnosti i aktivnosti koje se ne mogu nadoknaditi u nekom drugom 
odgovarajućem terminu, u slučaju da će se raditi o učeniku kojem je izrečena mjera 
samoizolacije, razradit će se posebni epidemiološki uvjeti pod kojima će se omogućiti 
uključivanje učenika u predmetne aktivnosti. 


Ne preporučuje se da se uzima izjava od roditelja ili učenika radi uključivanja u školu vezano za ove 
upute. Roditeljima i učeniku treba omogućiti naknadno uključivanje u školu. 


U svim objektima važno je provoditi i poštovati opće mjere sprječavanja širenja zaraze. 


Fizičko udaljavanje. Rad ustanove neophodno je organizirati na način da se osigura koliko je 
moguće socijalno distanciranje (fizički razmak). 

Higijena ruku. Važno je omogućiti redovito pranje ruku tekućom vodom i sapunom. Za pranje ruku 
treba koristiti tekuću vodu i sapun, a jednako je efikasna voda svake temperature ako se koristi 
sapun. Pri pranju ruku pridržavajte se naputaka za pravilno pranje ruku: https://bit.ly/2ThYO8M 


Nakon pranja ruku sapunom i vodom, ruke treba osušiti papirnatim ručnikom za jednokratnu 
upotrebu koji se nakon korištenja baca u koš za otpad s poklopcem. 


Dezinfekcija ruku. Prednost ima pranje ruku. Na ulazu u školu te u školi na nekoliko lako 
dostupnih mjesta treba postaviti dozatore s dezinficijensom za dezinfekciju ruku školske djece i 
odraslih s uputom za korištenje. Dezinficijense ne koriste djeca ako imaju promjene na koži ruku ili 
ako dezinficijens izaziva nelagodu kod djece. Također, upotrebu dezinficijensa kod učenika svakako 
treba ograničiti na dezinfekciju kod ulaska u školu te se nikako ne treba primijeniti više od 2-3 puta 
dnevno. 


Organizacija rada s učenicima. Boravak u školama preporučljivo je organizirati na sljedeći način: 
* uključivanje približno između 15 i 20 djece po odgojno-obrazovnoj skupini (što ne znači da 
je 20 djece maksimalan broj po skupini) no uzima se u obzir da se ovaj razlog dolaska u 
školu ne odnosi na svu djecu te da će broj djece u razrednom odjelu ipak biti manji, 


* koliko je moguće smanjiti fizički kontakt (bliski kontakt) učenika iz jedne odgojno- 
obrazovne skupine s drugim učenicima i odraslim osobama, 


* svaka odgojno-obrazovna skupina boravi u jednoj prostoriji, 


* školske klupe razmiču se tako da učenici sjede na što većoj udaljenosti u prostoriji (po 
mogućnosti razmak od približno 1,5 m), ali opet tako da svi učenici koji trebaju budu 
uključeni u školu. 


Organizacija prostora. Preporučene značajke prostorije u kojoj boravi jedna odgojno-obrazovna 
grupa učenika: 

* prostorija što veće površine i visine, prozračna i osunčana (odgovarajući izvor dnevnog 
svijetla), 


* prostorija je vratima odvojena od prostorija u kojima borave druge skupine, 
* prostorija se može dobro provjetriti vanjskim zrakom, 


* prehranu je moguće organizirati u blagovaonici (preporučuje se pridržavanje preporuka za 
ugostiteljske objekte uz naznaku da razmak između učenika treba biti najveći moguć s 
obzirom na broj učenika i veličinu blagovaonice) ili je prehranu moguće organizirati u 
prostoriji u kojoj borave učenici na način da se hrana unaprijed podijeli u porcije. 


* izbjegava se ulazak drugih osoba (primjerice zbog čišćenja, popravka ili donošenja hrane) u 
prostoriju sve dok učenici borave u njoj, 


* prolazak kroz zajedničke prostorije treba skratiti na minimum; prolaz se organizira tako da 
u isto vrijeme prolaze učenici i nastavnik iz jedne odgojno-obrazovne skupine dok druge 
osobe ne prolaze u isto vrijeme, uz poticanje učenika da u prolazu ne dotiču površine ili 
predmete, 


* korištenje toaleta treba organizirati na način da se pojedini učenik drži na udaljenosti koliko 
je moguće od učenika (primjerice, ako je toalet manje površine učenik može pričekati izvan 
toaleta da drugi učenik izađe); također je potrebno poticati učenike na redovito pranje 
ruku tekućom vodom i sapunom nakon korištenja toaleta. 

Ulazak i izlazak škola 





Đačka oprema. Učenike se savjetuje da pokušaju koliko je moguće i primjereno dobi ne dijeliti 
svoje stvari s drugim učenicama. Učenik sa sobom donosi i odnosi svoju torbu/potreban pribor. 


Ulazak u škole. U školu učenici dolaze i odlaze sami, organiziranim prijevozom ili u pratnji roditelja, 
ovisno o odluci roditelja, kao što bi dolazili i odlazili da nema epidemije. Roditelji ne ulaze u školu 
osima ako je to nužno, primjerice radi dogovora s djelatnicima škole o obrazovnim postignućima i 
drugim pitanjima vezanim uz nastavak obrazovanja svoga djetetu. Roditelju se preporuča da u 
školi nosi masku. 


Postupanje učenika po ulasku u školu. Za učenike viših razreda osnovne škole i učenike srednjih 
škola nisu nužne papuče. 


Organizacija rada ustanova 





Ulazak i dostava u školu, provjetravanje prostorija, čišćenje prostora, dezinfekcija mobitela 
provodi se kao u osnovnim uputama za škole. 


Maske za lice. Djeca ne nose masku. Odrasle osobe i adolescenti mogu nositi masku ali nije 
obavezno. Posebno se maska ne nosi ako smeta kod nastavnog procesa i ocjenjivanja učenika. 


Rukavice. Ne preporučuje se nošenje rukavica. Prednost se daje učestalom pranju i dezinficiranju 


ruku. 


Kod mjerenja temperature, praćenje pojave simptoma i sumnje na COVID-19 
postupa se identično kao i inače u radu škola sukladno uputama. 


Djeca s teškoćama također mogu neometeno sudjelovati u ovoj nastavi kao što je 
navedeno u osnovnim uputama za škole. 


Završne preporuke identične su onima u osnovnim uputama. 


Upute za čišćenje i dezinfekciju 





Bez oboljelih od COVID-19: 
* https://bit.ly/2VLkkt3 

Osobe pod sumnjom ili oboljele od COVID-19: 
* https://bit.ly/3d1WmiS 


Sve što trebate znati o pranju ruku za zaštitu od koronavirusa (COVID-19) - UNICEF 





https:/ /www.hzjz.hr/wp-content/uploads/2020/03/UNICEF Upute za pranje ruku.pdf 

